**הזמנה להשתתפות בפורום מובילי תכנית הליכה ברגל לבית הספר**

**הליכה כאמצעי תחבורה וכחלק מאורח חיים פעיל**

בעבר הלא רחוק, הייתה הליכה הדרך המקובלת להגיע אל בית הספר ואילו כיום, מרבית הילדים מוסעים אליו ברכב פרטי גם כשמדובר במרחקים קצרים. גודש תנועת המכוניות בסמוך לבית הספר מסכן את בריאות הילדים בשאיפת גזים רעילים וכן מהווה איום על שלום הילד בחציית כבישים בסמוך אליו. בנוסף, אי הליכה לבית ספר פוגעת בכושר הגופני ומגבירה את הסיכון למחלות שמקורן באי פעילות גופנית (סוכרת טיפוס-2, השמנה ויתר לחץ דם). עידוד הליכה לבית הספר יחולל שינוי בהתנהגות המשפחה בהווה, ויביא לצמיחת דור בעל דפוסי התנהגות טובים יותר בכל הנוגע לניידות. מחקרים רבים מראים כי הליכה רגלית חיונית לבריאותנו ותורמת להתפתחות הפיזית, הקוגניטיבית ואף החברתית התקינה של ילדים. הליכה ברגל לבית הספר מהווה נדבך חשוב בקידום איכות הסביבה והקיימות, שכן היא אינה מזהמת, לא צורכת חנייה או דלק, ומהווה אמצעי תחבורה משלים לשימוש בתחבורה הציבורית.

בשנים האחרונות קודמו מספר תכניות של הליכה ברגל לבתי הספר, במקומות שונים בארץ. ברוב היישובים עדיין תנועת המכוניות סביב בתי הספר נעשית על ידי הורים. **לאור זאת, ארגון תחבורה היום ומחר שם לו כמטרה לפעול לקידום פרויקטים של הליכה ברגל לבית הספר .**

**מפגש ראשון יתקיים ביום שלישי 20 בנובמבר 2012 ב- 18:00**

קהל היעד להשתתפות בפורום הם חברי וועדי הורים, הורים פעילים, מורים, נציגי מחלקות חינוך, מנהלות בתי ספר וכל מי שרוצה לקדם הליכה לבתי ספר באזור מגוריו.

**מבנה הפעילות**

הפורום יתכנס אחת לשבועיים שלושה, בימי שלישי בשעות 18:00-21:00 ב"הסוכה" בבנימינה.

פעילות הפורום כוללת מפגשים שוטפים לאורך השנה. המפגשים מספקים הכשרה מקצועית ומעשית על-ידי מומחים רלוונטיים המובילים בישראל, ומהווים מסגרת למשתתפים לחלוק ביניהם ניסיון ולפתח ביחד כלים איכותיים ליישום.

הפורום יספק:

* למידה והכרות מעמיקה עם יתרונות הליכה ברגל ופרויקטים בארץ ובעולם הראויים להיות מודל לחיקוי.
* הפורום יסייע בפנייה לגיוס ותמיכה של כל בעלי העניין- הנהגת בית הספר, הורים, מורים, מועצת תלמידים והרשות המקומית. כמו כן יעסקו בהתמודדות עם התנגדויות וחסמים מסוגים שונים.
* למידה והתנסות בייזום, הצגה והובלה של הפרויקט בבית הספר תוך התייחסות לשמירה על הבטיחות בדרכים, שיפור הבריאות והקיימות.
* סיוע מקצועי בפניה לרשויות להסרת מפגעים מן הדרך, ועבודה מול לשכת מהנדס העיר למתן סדר עדיפות גבוהה לטיפול במכשולים או במפגעים המסכנים את ההולכים.
* למשתתפים יסופקו חומרים מקצועיים לתמיכה במורים והמחנכים וכל השותפים ובעלי העניין שייקחו חלק בפרויקט.

**צוות הפורום**

מנחה: רחלי תדהר קנר, מנחת קבוצות מנוסה ואחת הדמויות המובילות בתחום הסביבה בישראל, rachelitc@gmail.com

רכז: רענן חסידוף, בעל ניסיון עשיר בריכוז פרויקטים דומים, hassidof@bezeqint.net, 052-3689646

מנהלת הפרויקט: תמר קינן, מנכ"ל תחבורה היום ומחר, tamar@transportation.org.il, 052-8974583

**להצטרפות-** [**www.walk.org.il**](http://www.walk.org.il) **03-5660823** [**transport@transportation.org.il**](mailto:transport@transportation.org.il)

**העתיד הולך ברגל**

**סיוע לבתי ספר לקידום תכנית הליכה ברגל לבית הספר**

במספר הולך וגדל של בתי ספר בארץ כבר פועל אוטובוס מהלך. אוטובוס מהלך הוא קבוצה של תלמידי בית ספר, המלווה בידי הורה אחד או יותר, שהולכת לבית הספר בצורה דומה לזו שאוטובוס היה מסיע אותם לבית הספר. כמו אוטובוס תלמידים רגיל, אוטובוס מהלך הוא בעל נתיב קבוע בעל "תחנות אוטובוס" לאיסוף והורדה וכן "זמני איסוף" שבהם הם אוספים תלמידים. תכניות אוטובוס מהלך כבר פועלות בהצלחה בקריית אונו, רעננה, בנימינה ועוד...

**סיוע לבתי ספר**

הארגון יקצה לעשרה בתי ספר בלבד ברחבי הארץ הנחייה וליווי לקידום הפרויקט על ידי:

* מנחה מלווה להובלת התוכנית בבית הספר
* הכשרה לנציגי בית הספר ונציגי ועד הורים
* הדרכה של הכיתות שישתתפו בפרויקט, כולל מערכי שיעור מובנים שיותאמו בעזרת המנחה באופן ייעודי לבית הספר
* מיפוי נתיבי  הליכה עיקריים של תלמידים אל בית הספר, על ידי סיורי הורים וילדים בין בית הספר והבית.  זיהוי דרכים מוצלות וידידותיות להליכה שיסייעו להנאה מן הדרך.
* סיוע לארגון קבוצות הליכה שיגיעו יחד לבית הספר ורתימת ההורים או מבוגרים מלווים אחרים - קביעת תורנויות לליווי הילדים.
* סיוע ליצירת המשכיות: ארגון יום הליכה שבועי, מתן תמריצים לכיתות התלמידים כמו תחרות בין הכיתות, ופרסים קבוצתיים למתמידים בהגעה ברגל.

**התוכנית כוללת:**

* מפגש חשיפה לכלל המורים וחברי וועד ההורים - שעה וחצי.
* לפחות 8 מפגשי הנחייה לרכז מטעם בית הספר או למורים המקצועיים -  מפגשי הנחייה ע"י מנחה מקצועי מטעם 'תחבורה היום ומחר'.
* ימי סיור -  2 ימי סיור לכיתות המשתתפות בפרויקט בליווי המורים המובילים והורים מתנדבים.
* יום שיא -  יום שיא קהילתי לכתות הפרויקט.
* המימון כולל: מנחה מקצועי מטעם 'תחבורה היום ומחר', מלווה מקצועי לימי הסיור וליום השיא (בשילוב עם המורים וההורים).

**תנאי הצטרפות לתוכנית:**

* מינימום 4 כתות בבית ספר המשתתפות בפרויקט או שכבה אחת. (משכבות ג'-ו').
* שילוב תכני פרויקט "העתיד הולך ברגל" בתוכנית הלימודים בכיתות הנבחרות, 8 שעות המשולבות במגוון מקצועות נבחרים (לדוגמא: מדעים, ג"ג, שפה).
* רכז מורים מוביל לפרויקט המהווה איש קשר ומנחה ראשי.
* סיור מעשי ברחובות הנבחרים לדרכי הגישה לבית הספר .

**להצטרפות-** [**www.walk.org.il**](http://www.walk.org.il) **03-5660823** [**transport@transportation.org.il**](mailto:transport@transportation.org.il)